Finalitzades les obres en cinc dels pipicans de Burjassot, els quals ja estan operatius
2025-07-24

Aquestes setmanes, l’Ajuntament de Burjassot ha dut a terme obres de millora en cinc dels pipicans que hi ha al municipi, adaptant-los a les necessitats dels gossos i creant amb això uns espais renovats en els quals els animals es senten còmodes.

Així, després de dur a terme les obres, ja s’han obert els pipicans. Concretament, s’ha procedit a l’obertura dels pipicans situats als carrers Bétera, Mariano Benlliure i Mare de Déu de la Cabeza, aquest últim, situat enfront de la seu de la Brigada Municipal d’Obres.

D’igual manera, ja estan operatius els pipicans del Parc de la Granja, en la seua Fase 1 i al qual s’accedeix des del passeig divisori de les fases del parc i el del Parc de l’estació de metro de Burjassot.

Aquests cinc pipicans ja estan donant servei a la ciutadania, junt amb la resta que hi ha repartits pel municipi.